Oficialusis leidinys L 299 , 10/11/1998 p. 0001 - 0003



Tarybos reglamentas (EB) Nr. 2411/98 1998 m. lapkričio 3 d. dėl valstybių narių, kuriose yra registruotos transporto priemonės ir jų priekabos, skiriamųjų ženklų pripažinimo vykstant Bendrijos vidaus eismui EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 75 straipsnio 1 dalies d punktą, atsižvelgdama į Komisijos pasiūlymą [1], atsižvelgdama į Ekonomikos ir socialinių reikalų komiteto nuomonę [2], laikydamasi Sutarties 189c straipsnyje nustatytos tvarkos [3], (1) kadangi Bendrija patvirtino keletą priemonių, skirtų vidaus rinkos sklandžiam veikimui užtikrinti erdvėje be sienų, kurioje vadovaujantis Sutarties nuostatomis yra užtikrintas laisvas prekių, asmenų, paslaugų ir kapitalo judėjimas; (2) kadangi kelios valstybės narės yra 1968 m. Vienos kelių eismo konvencijos [4] (toliau - Konvencija), Susitariančiosios Šalys, o šios Konvencijos 37 straipsnis numato, kad kiekviena motorinė transporto priemonė, dalyvaujanti tarptautiniame eisme, šalia registracinio numerio ženklo transporto priemonės gale turi turėti valstybės, kurioje ji yra įregistruota, skiriamąjį ženklą; (3) kadangi Bendrija nėra Konvencijos Susitariančioji Šalis ir kadangi kai kurios jos valstybės narės, būdamos Konvencijos Susitariančiosios Šalys, gali remtis Konvencijos 37 straipsniu; kadangi šios valstybės narės reikalauja, kad transporto priemonės iš kitų valstybių narių turėtų skiriamąjį ženklą, numatytą Konvencijos 3 priede; kadangi kai kurios tų valstybių narių nepripažįsta kitų ant registracinio numerio ženklo esančių skiriamųjų ženklų, kurie, nors ir nurodo, kokioje valstybėje narėje transporto priemonė yra registruota, neatitinka Konvencijos 3 priedo; (4) kadangi keletas valstybių narių nustatė pavyzdinį registracinio numerio ženklą, kurio kairėje pusėje yra mėlynas plotas su 12 geltonų žvaigždučių, vaizduojantis Europos vėliavą, ir registracijos valstybės narės skiriamasis ženklas; kadangi Bendrijoje vykstant eismui šito skiriamojo ženklo pakanka registracijos valstybei nustatyti, kaip numatyta Konvencijos 37 straipsnyje; (5) kadangi valstybės narės, reikalaujančios, kad kitų valstybių narių transporto priemonės turėtų valstybės skiriamąjį ženklą, turėtų pripažinti šio reglamento priede numatytą ženklą, PRIĖMĖ ŠĮ REGLAMENTĄ: 1 straipsnis Šis reglamentas taikomas valstybėse narėse registruotoms transporto priemonėms, kuriomis važinėjama Bendrijoje. 2 straipsnis Šiame reglamente: 1) "registracijos valstybės narės skiriamasis ženklas" - vienos, dviejų ar trijų lotyniškosios abėcėlės didžiųjų raidžių derinys, nurodantis valstybę narę, kurioje įregistruota transporto priemonė; 2) "transporto priemonė" - bet kuri motorinė transporto priemonė ir jos priekaba, kaip apibrėžta: - 1970 m. vasario 6 d. Tarybos direktyvoje 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [5], - 1992 m. birželio 30 d. Tarybos direktyvoje 92/61/EEB dėl dviračių ir triračių motorinių transporto priemonių tipo patvirtinimo [6]. 3 straipsnis Valstybės narės, reikalaujančios, kad kitoje valstybėje narėje registruotos transporto priemonės turėtų skiriamąjį registracijos ženklą, kai jomis važiuojama jų teritorijoje, pripažįsta, kad registracijos valstybės narės skiriamasis ženklas, nustatytas šio reglamento priede ir pavaizduotas transporto priemonės registracinio numerio ženklo kairėje pusėje, yra ekvivalentiškas bet kuriam kitam skiriamajam ženklui, jų pripažįstamam valstybės, kurioje transporto priemonė yra įregistruota, atpažinimui. 4 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. lapkričio 3 d. Tarybos vardu Pirmininkas B. Prammer [1] OL C 290, 1997 9 24, p. 25 ir OL C 159, 1998 5 26, p. 16. [2] OL C 95, 1998 3 30, p. 32. [3] 1998 m. vasario 19 d. Europos Parlamento nuomonė (OL C 80, 1998 3 16, p. 210), 1998 m. birželio 5 d. Tarybos bendroji pozicija (OL C 227, 1998 7 20, p. 31) ir 1998 m. spalio 7 d. Europos Parlamento sprendimas (dar nepaskelbta Oficialiajame leidinyje). [4] 1968 m. lapkričio 8 d. Vienos konvencija, sudaryta Jungtinių Tautų Europos ekonominei komisijai remiant. [5] OL L 42, 1970 2 23, p. 1 .Direktyva su paskutiniais pakeitimais, padarytais Direktyva 97/27/EB (OL L 233, 1997 8 25, p. 1). [6] OL L 225, 1992 8 10, p. 72. Direktyva su pakeitimais, padarytais 1994 m. Stojimo aktu. -------------------------------------------------- PRIEDAS REGISTRACIJOS VALSTYBĖS NARĖS SKIRIAMOJO ŽENKLO, TVIRTINAMO REGISTRACINIO NUMERIO ŽENKLO KAIRĖJE PUSĖJE, SPECIFIKACIJOS +++++ TIFF +++++ 1 MODELIS (pavyzdys) +++++ TIFF +++++ Spalvos: 1) Švytintis mėlynas fonas (Munsell etalonas 5,9 pb 3,4/15,1) 2) 12 švytinčių geltonų žvaigždučių 3) Baltos arba geltonos spalvos švytintis registracijos valstybės narės skiriamasis ženklas Sudėtis ir matmenys: 1) Mėlynas fonas: aukštis = mažiausia 98 mm plotis = mažiausia 40 mm, daugiausia 50 mm 2) 12 žvaigždučių centras sutampa su 15 mm spindulio apskritimo centru; atstumas tarp dviejų priešingų žvaigždutės smaigalių = 4-5 mm 3) Registracijos valstybės narės skiriamasis ženklas: aukštis = mažiausia 20 mm raidės ar skaičiaus plotis = 4-5 mm Kai ant registracinių numerių ženklų, turinčių dviejų eilučių užrašą (žr. 2 modelį), ir (arba) ant dviratėms ar triratėms motorinėms transporto priemonėms skirtų numerių mėlyno fono plotas yra sumažintas, žvaigždučių ir registracijos valstybės narės skiriamasis ženklas gali būti proporcingai sumažintas. --------------------------------------------------